Twee vas vir aanval op BFN-egpaar | Maroela Media
Twee vas vir aanval op BFN-egpaar
Twee verdagtes verskyn Maandag in die hof vir die aanval op Pieter (58) en Elizabeth (55) Kovler, wat op 19 Januarie op hul kleinhoewe in Bainsvlei naby Bloemfontein aangeval is.
Ao. Zweli Mohobeleli, 'n polisiewoordvoerder van die Vrystaat, sê die aanvallers is Vrydagaand omstreeks 23:00 deur die polisie se georganiseerdemisdaad- en taktiesereaksie-eenheid in hegtenis geneem ná 'n intensiewe ondersoek. Albei is in Mangaung vasgetrek.
Die verdagtes, onderskeidelik 28 en 31 jaar oud, moet vandag in die Bloemfontein-landdroshof verskyn. Die drie vuurwapens en 'n kluis is in hul besit gevind.